CELEX: 32008D0782
Language: bg
Date: 2008-10-07 00:00:00
Title: 2008/782/ЕО: Решение на Комисията от 7 октомври 2008 година за внасяне на поправка в Директива 2007/5/ЕО за изменение на Директива 91/414/ЕИО на Съвета за включване на каптан, фолпет, форметанат и метиокарб като активни вещества (нотифицирано под номер C(2008) 5583) (Текст от значение за ЕИП)

9.10.2008   
            
            
               BG
            
            
               Официален вестник на Европейския съюз
            
            
               L 268/31
            
         
      РЕШЕНИЕ НА КОМИСИЯТА
   
   от 7 октомври 2008 година
   за внасяне на поправка в Директива 2007/5/ЕО за изменение на Директива 91/414/ЕИО на Съвета за включване на каптан, фолпет, форметанат и метиокарб като активни вещества
   (нотифицирано под номер C(2008) 5583)
   (текст от значение за ЕИП)
   (2008/782/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:
   
               (1)
            
            
               Директива 2007/5/ЕО на Комисията (2) съдържа грешка, която трябва да бъде поправена, а именно стойността за максималното съдържание на примеси в каптана, посочено в приложението.
            
         
               (2)
            
            
               Необходимо е тази поправка да породи действие от датата на влизане в сила на Директива 2007/5/ЕО. Това действие с обратна сила не нарушава правата на физическите лица.
            
         
               (3)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В приложението към Директива 2007/5/ЕО в колона „Чистота“ третото тире на ред 151 относно каптана — „Въглероден тетрахлорид: не повече от 0,01 г/кг“, се заменя с „Въглероден тетрахлорид: не повече от 0,1 g/kg“.
   Член 2
   Настоящото решение се прилага от 1 октомври 2007 г.
   Член 3
   Адресати на настоящото решение са държавите-членки.
   
      Съставено в Брюксел на 7 октомври 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 35, 8.2.2007 г., стр. 11.